Αξιολόγηση+εκπαιδευτικών+&+στελεχών+της+εκπαίδευσης

ΑΞΙΟΛΟΓΗΣΗ ΤΩΝ ΕΚΠΑΙΔΕΥΤΙΚΩΝ & ΤΩΝ ΣΤΕΛΕΧΩΝ ΤΗΣ ΕΚΠΑΙΔΕΥΣΗΣ

Η αξιολόγηση των εκπαιδευτικών και των Στελεχών Πρωτοβάθμιας και Δευτεροβάθμιας Εκπαίδευσης αναφέρεται στη διαδικασία αποτίμησης της ποιότητας του παρεχόμενου έργου και του βαθμού υλοποίησης των σκοπών και των στόχων του. Η αξιολόγηση αφορά όλους τους εκπαιδευτικούς και είναι περιοδική, με προτεραιότητα στις κατηγορίες:

- των εκπαιδευτικών για μονιμοποίηση και υπηρεσιακή εξέλιξη, - των ενδιαφερόμενων εκπαιδευτικών που πρόκειται να κριθούν για την κάλυψη θέσεων στελεχών της εκπαίδευσης, - των στελεχών της εκπαίδευσης, - των εκπαιδευτικών που επιθυμούν να αξιολογηθούν και - κάθε άλλη περίπτωση που ήθελε κριθεί αναγκαία.

Η περιοδικότητα της αξιολόγησης εκφράζεται με την ακόλουθη συχνότητα:

Α.Για τους υπό μονιμοποίηση εκπαιδευτικούς μια αξιολογική έκθεση στην πρώτη διετία, που θα είναι προϊόν επανειλημμένων επισκέψεων (τουλάχιστον τριών - για ορισμένες ειδικότητες της δευτεροβάθμιας εκπαίδευσης ισχύει, όταν είναι αντικειμενικά εφικτό) Β.Για τους εκπαιδευτικούς: μέχρι 14 έτη υπηρεσίας ανά 3 έτη από 15 μέχρι 26 έτη υπηρεσίας ανά 4 έτη

Γ.Για τα στελέχη της εκπαίδευσης: ανά διετία.

Πριν από τη σύνταξη των εκθέσεων αξιολόγησης, υποβάλλεται (προαιρετικά) στο κατά περίπτωση αρμόδιο όργανο αξιολόγησης, έπειτα από πρόσκλησή του και σε προθεσμία δεκαπέντε ημερών, έκθεση αυτο-αξιολόγησης του αξιολογούμενου εκπαιδευτικού, βάσει των στοιχείων αξιολόγησης αλλά χωρίς αριθμητική βαθμολογία. Η συμπεριφορά του αξιολογητή σε όλο το φάσμα των αξιολογικών περιπτώσεων πρέπει να διέπεται από ένα σύνολο αρχών που θα διασφαλίζει την καλή συνεργασία σε όλους τους εμπλεκόμενους. Ειδικότερα, ο αξιολογητής:

§ χαρακτηρίζεται από ακεραιότητα και ευγένεια σε όλα τα στάδια της αξιολογικής διαδικασίας, § φροντίζει για τη συνεργασία του αξιολογούμενου στα διάφορα στάδια της αξιολογικής διαδικασίας, § διακρίνεται από ειλικρίνεια και σαφήνεια κατά τη διάρκεια της επικοινωνίας του με τον αξιολογούμενο, § φροντίζει να ενισχύσει την αντικειμενικότητα, την εγκυρότητα και την αξιοπιστία της αξιολόγησής του με αξιολογικές αποτιμήσεις που προέρχονται από ισχυρά δεδομένα και βασίζονται στα συγκεκριμένα κριτήρια που έχουν επιλεγεί. Επίσης, φροντίζει οι κρίσεις του να είναι τεκμηριωμένες, αξιόπιστες, έγκυρες, αντικειμενικές και πλήρεις.